Sønderborg Sommer Revy

Sønderborg Sommer Revy er en revy, der siden starten i 1982 og (med undtagelse af corona-året 2020) har spillet hver sommer i Sønderborg.

Historie
Sønderborg Sommer Revy startede i 1982 som en lokal revy i Sønderborg på initiativ af reklamemanden Gert Behnke, der udarbejdede ideen sammen med Leif Maibom og en lille gruppe revyamatører fra Lysabild på det sydlige Als.

I takt med at revyen udviklede sig, blev flere af amatørerne, der fortrinsvis var lærere, løbende skiftet ud med etablerede skuespillere, og efter 10 år var det kun Leif Maibom, der var tilbage fra den oprindelige trup. Leif Maiboms kone, Johnna Maibom, der også havde været med fra starten, overtog efterhånden alt vedrørende billetsalg og administration, og sammen ejede og drev de revyen igennem 35 år.

Revyen startede på det daværende Teaterhotel, der efter to år blev nedlagt. Siden fulgte fire år i teatersalen på Sønderborg Statsskole, hvorefter revyen kom til det nyåbnede Hotel Scandic - nu Hotel Sønderborg Strand. Her spillede revyen først i mange år i en lille sal med plads til 300 tilskuere. I 2002 flyttede revyen ind på Sønderborg Teater (500 pladser), der er sammenhængende med Hotel Sønderborg Strand (tidl. Comwell).

I 2017 meldte revyparret Maibom ud, at de ønskede at stoppe som ejere og direktør af Sønderborg Sommer Revy. Revyen blev overdraget løbende til skuespiller og instruktør Jeanne Boel og hendes mand Klaus Kristensen, og fra oktober 2020 var Jeanne Boel og Klaus Kristensen eneejere af revyen. Sæsonen 2017 blev også Leif Maiboms sidste som skuespiller i revyen.

Medvirkende gennem årene
Ud over Leif Maibom, der har medvirket alle år fra 1982-2017, har Sønderborg Sommer Revy haft deltagelse af skuespillere som Pia Rosenbaum, Flemming Jensen, Jeanne Boel, Karsten Jansfort, Pernille Schrøder, Katja Holm, Tom Jensen, Rasmus Krogsgaard, Max Hansen Jr., Lone Rødbroe, Anne Karin Broberg, Jan Schou, Dario Campeotto, Bente Eskesen, Trine Gadeberg, Asger Reher m.fl.

Leif Maibom har også været instruktør på revyerne men har flere gange haft en med-instruktør bl.a. Jan Hertz, Søren Hauch-Fausbøll, Per Pallesen og Jan Schou.

Tidligere forestillinger

 1982
Medvirkende: Inger Lolby, Dagmar Bjerregaard, Esben Andersen, Svend Bladt, Johnna Maibom og Leif Maibom

 1983
Medvirkende: Inger Lolby, Dagmar Bjerregaard, Uffe Andersen, Johnna Maibom og Leif Maibom

 1984
Medvirkende: Inger Lolby, Dagmar Bjerregaard, Esben Andersen, Svend Bladt, Johnna Maibom og Leif Maibom

 1985
Medvirkende: Inger Lolby, Dagmar Bjerregaard, Ruben Stokholm (gik ud kort efter premieren grundet sygdom), Johnna Maibom og Leif Maibom

 1986 - 5'eren
Medvirkende: Inger Lolby, Dagmar Bjerregaard, Johnna Maibom og Leif Maibom

 1987 - Går i luften
Medvirkende: Inger Lolby, Dagmar Bjerregaard, Johnna Maibom og Leif Maibom

 1988 - Sommerskæg på Scandic
Medvirkende: Inger Lolby, Dagmar Bjerregaard, Johnna Maibom og Leif Maibom

 1989
Medvirkende: Inger Lolby, Lone Lau, Sir Benny Fjeldsøe, Johnna Maibom og Leif Maibom

 1990
Medvirkende: Inger Lolby, Lone Lau, Sir Benny Fjeldsøe, Johnna Maibom og Leif Maibom

 1991 - Sommerskæg på Scandic
Medvirkende: Inger Lolby, Lone Lau, Sir Benny Fjeldsøe, Johnna Maibom og Leif Maibom

 1992 - Sommerskæg på Scandic
Medvirkende: Anne-Karin Broberg, Lone Lau, Sir Benny Fjeldsøe, Dario Campeotto og Leif Maibom

 1993
Medvirkende: Anne-Karin Broberg, Lone Lau, Sir Benny Fjeldsøe, Jan Schou og Leif Maibom

 1994
Medvirkende: Anne-Karin Broberg, Mette Marckmann, Jan Schou og Leif Maibom

 1995 - Sommerskæg på Scandic
Medvirkende: Lise Lotte Lohmann, Mette Marckmann, Ib Frendø og Leif Maibom

 1996
Medvirkende: Lise Lotte Lohmann, Inger Lolby, Tacha Elung Jensen, Ib Frendø og Leif Maibom

 1997
Medvirkende: Lise Lotte Lohmann, Birgitte Nielsen, Hanne Stensgaard, Ib Frendø og Leif Maibom

 1998
Medvirkende: Pia Rosenbaum, Tacha Elung Jensen, Karsten Jansfort og Leif Maibom

 1999
Medvirkende: Pia Rosenbaum, Tacha Eling Jensen, Tom Jensen og Leif Maibom

 2000
Medvirkende: Kit Eichler, Tina Christensen, Tom Jensen og Leif Maibom

 2001
Medvirkende: Pia Rosenbaum, Bente Eskesen, Tom Jensen og Leif Maibom

 2002
Medvirkende: Trine Gadeberg, Bente Eskesen, Tom Jensen og Leif Maibom

 2003
Medvirkende: Lone Rødbroe, Bente Eskesen, Tom Jensen og Leif Maibom
Dansere: Ann Nielsen og Pernille Satsman

 2004 - Vi morer os kongeligt
Medvirkende: Lone Rødbroe, Bente Eskesen, Tom Jensen og Leif Maibom
Dansere: Maiken Wessberg og Rikke Hvidberg

 2005 - Hva' latter gør er altid det rigtige
Medvirkende: Lone Rødbroe, Gunvor Reynberg, Tom Jensen og Leif Maibom
Dansere: Maiken Wessberg og Rikke Hvidberg

 2006 - Fra ingenting - til det dobbelte
Medvirkende: Lone Rødbroe, Bente Eskesen, Tom Jensen og Leif Maibom
Dansere: Maiken Wessberg og Rikke Hvidberg

 2007
Medvirkende: Lone Rødbroe, Trine Gadeberg, Katja Elgaard Holm, Søren Hauch-Fausbøll og Leif Maibom

 2008
Medvirkende: Lone Rødbroe, Marie Askehave, Katja Elgaard Holm, Søren Hauch-Fausbøll og Leif Maibom

 2009
Medvirkende: Lone Rødbroe, Charlotte Guldberg, Rasmus Krogsgaard, Tom Jensen og Leif Maibom

 2010 - Så synd da Danmark
Medvirkende: Trine Gadeberg, Lise Lotte Norup, Rasmus Krogsgaard, Max Hansen Jr. og Leif Maibom

 2011 - 30 år i stiv medvind
Medvirkende: Trine Gadeberg, Anne-Karin Broberg, Rasmus Krogsgaard, Max Hansen Jr. og Leif Maibom

 2012 - Lige til grænsen
Medvirkende: Trine Gadeberg, Ann Hjort, Kasper Gattrup, Flemming Jensen og Leif Maibom

 2013 - Testet positiv
Medvirkende: Trine Gadeberg, Jeanne Boel, Kasper Gattrup, Flemming Jensen og Leif Maibom
Medinstruktør: Jan Hertz
Kapelmester: Thomas Pakula
Scenografi: Gitte Geertsen
Koreografi: Vivi Siggard Müller

2014 - Med blå næse og røde ører
Medvirkende: Trine Gadeberg, Jeanne Boel, Jens Andersen, Flemming Jensen og Leif Maibom
Instruktion: Jan Hertz
Kapelmester: Thomas Pakula
Scenografi: Gitte Geertsen
Koreografi: Peter Friis

 2015 - Danmark For Tolket
Medvirkende: Lone Rødbroe, Pernille Schrøder, Karsten Jansfort, Flemming Jensen og Leif Maibom
Instruktion: Per Pallesen
Kapelmester: Thomas Pakula
Scenografi: Gitte Geertsen
Koreografi: Peter Friis

 2016 - Herfra til Folkeligheden
Medvirkende: Jeanne Boel, Rikke Buch Bendtsen, Karsten Jansfort, Rasmus Krogsgaard og Leif Maibom
Instruktion: Jeanne Boel
Kapelmester: Thomas Pakula
Scenografi: Gitte Geertsen
Koreografi: Peter Friis

 2017 - Når enden er god
Medvirkende: Jeanne Boel, Lone Rødbroe, Jacob Morild, Rasmus Krogsgaard og Leif Maibom
Instruktion: Jeanne Boel
Kapelmester: Thomas Pakula
Scenografi: Gitte Geertsen
Koreografi: Peter Friis

 2018 - Før var vi alle i samme båd
Medvirkende: Jeanne Boel, Lone Rødbroe, Bjarne Antonisen, Karsten Jansfort og Asger Reher

 2019 - Sidste nyt fra latterfronten
Medvirkende: Jeanne Boel, Lone Rødbroe, Bjarne Antonisen, John Batz og Tom Jensen

 2020 - Latter uden grænser
Medvirkende: Jeanne Boel, Lone Rødbroe, Max-Emil Nissen, Pelle Emil Hebsgaard og Karsten Jansfort

Revyen blev aflyst grundet Coronapandemien.
Leif og Johnna Maiboms sidste sæson som direktører.

 2021 - Sønderborg Sommer Revy Show
Medvirkende: Jeanne Boel, Lone Rødbroe, Jeff Schjerlund, Jesper Lundgaard og Carsten Svendsen
Instruktion: Jeanne Boel
Kapelmester: Thomas Pakula
Scenografi: Klaus Kristensen
Koreografi: Jeff Schjerlund og Jeanne Boel

Jeanne Boel og Klaus Kristensens første sæson som direktører alene.

 2022 - Sønderborg Sommer Revy Show
Medvirkende: Jeanne Boel, Lisbeth Kjærulff, Jeff Schjerlund, Jesper Lundgaard og Rasmus Søndergaard
Instruktion: Jeanne Boel
Kapelmester: Thomas Pakula
Scenografi: Klaus Kristensen
Koreografi: Jeff Schjerlund og Jeanne Boel

Følgende numre var med:

 2023 - Sønderborg Sommer Revy Show

Medvirkende: Jeanne Boel, Jesper Lundgaard, Mette Marckmann, Karsten Jansfort og Teit SamsøInstruktion: Jeanne Boel
Kapelmester: Thomas Pakula
Scenografi: Klaus Kristensen
Koreografi: Jeff Schjerlund og Jeanne Boel

Følgende numre var med:

Priser
Sønderborg Sommer Revy og dens medvirkende har igennem årene flere gange været nomineret til priser ved Revyernes Revy og ved Charlies Revy Galla på TV2 Charlie. 

Efter tre års nomineringer modtog Sønderborg Sommer Revy prisen for Årets Revy i 2017.

Leif Maibom var flere gange nomineret som Årets Revyforfatter og modtog prisen i 1995 og igen i 2000. I 2017 kåredes Leif Maibom som Årets Mandlige Kunstner ved Charlies RevyGalla. og i 2018 som Årets Æreskunstner.

Revyens faste kapelmester gennem mange år, Thomas Pakula, blev kåret som Årets Revykomponist i 2005 og igen i 2015 og var også nomineret i 2016.

TV
I 1998 udsendte DR en time lang udgave af årets revy.

Da TV2 Charlie i 2011. startede med at vise uddrag af danske revyer, var Sønderborg Sommer Revy med fra begyndelsen.

Thorleif
Et af revyens kendetegn var Leif Maiboms signaturfigur Thorleif. Thorleif opstod i revyen i 1984 som en naiv fynsk fodboldfan, og efterfølgende skrev og fremførte Leif Maibom hvert år en ny udgave af Thorleif. Thorleif fik sin sidste sceneoptræden i revyen i 2017.  

I 2000 stiftedes Thorleif-Fonden, som årligt uddeler en Thorleif-pris på kr. 8.000. Prisen gives til en person, der har gjort noget særligt for den danske revy. Fonden bestyres af Johnna og Leif Maibom.

Modtagere
2001: Simon Rosenbaum
2002: Grethe Sønck
2003: Ernst Trillingsgaard
2004: Jan Schou
2005: René Richardt
2006: Tom Jensen, Tager Frandsen og Torben "Træsko" Pedersen (blev uddelt til tre personer i anledning af Sønderborg Sommer Revys 25 års jubilæum)
2007: Jacob Morild
2008: Flemming Krøll
2009: Mads Nørby
2010: Ulf Pilgaard
2011: Gunnar Geertsen og Gitte Geertsen
2012: Henrik “Baloo” Andersen
2013: Ulla Jessen
2014: Pia Ullehus
2015: Jeanne Boel
2016: Thomas Pakula
2017: Jan Hertz
2018: Jeanette og Michael Larsen
2019: Hanne Bjørnskov
2020: Lars Arvad
2021: ikke uddelt
2022: Lone og Mickey Holland Pless

Referencer

Eksterne henvisninger 
 Sommerrevyens hjemmeside
 https://www.facebook.com/sommerrevy

Revyer
Sommer Revy